Philippus, Dei gratia Francie et Navarre rex: baillivo Senonensi, vel ejus locum tenenti, salutem. Significavit nobis conquerendo burgenses comitis in villa Autissiodorensi morantes, quod cuilibet per punctum carte idem comes possit ibi mutuo recipere victum suum, ita tamen quod quedam censa annualis in quo ipsi tenentur eidem sibi usque ad satisfactionem dicti victus remanet expresse et specialiter obligata, dictusque comes eis pro victu hujusmodi in non modica summa pecunie teneatur. Tu, nihilominus, ipsos burgenses pro debitis aliis quod dictus comes debet compelli ad solvendam dictam censam nulla satisfactione sibi facta de victu predicto injuste. Quare mandamus tibi quatenus vocatis, evocandis si et prout tibi legitime constiterit de premissis, ab hujusmodi compulsione desistas, donec secundum specialitatem obligationis predicte fuerit dictis burgensibus de dicto victu, de quo legitime liquebit debite satisfactum. Datum apud Giviniacum, die tertia septembris, anno Domini millesimo trecentesimo decimo nono.